Bratia saleziáni a sestry FMA nás privítali vo svojich priestoroch saleziánskeho domu, kde sme si na začiatku spoločne pripravili stoly, či ozdobili vianočný strom. Na úvod sme poďakovali dobrému Pánu Bohu za dobrodincov, ktorí nás takto bohato pohostili a pripravili nádherné chvíle. Chutné jedlo i koláče boli toho pekným dôkazom. Atmosféra bola veľmi priateľská a vľúdna. Každý sa tu cítil prijatý a milovaný. Všetci sme sa mohli dosýta porozprávať so susedom, či ďalšími ľuďmi pri stole. Toto všetko bolo chystané s veľkou láskou.
Po večeri dostávali deti drobné sladké darčeky, ktoré boli od rodín, ktoré chodia na detskú sv.omše do strediska. Vďaka ich dobrému srdcu, ktoré je ochotné sa podeliť a urobiť radosť druhým, mohli aj deti z chudobných rodín dostať bohatú nádielku. Dospelí dostali praktické darčeky v podobe posteľnej bielizne.
Zo srdca ďakujeme za spoločný čas, vrúcne prijatie a vytvorenie láskavej atmosféry pre nás všetkých. Je to nádherné gesto ľudskosti a všímania si druhých ľudí.
https://majak-nadeje.eu/1230-vecera-u-salezianov#sigProIdc342e9eb4e